Sāra Molina

Sāra Sančesa Molina (; dzimusi ) ir spāņu aktrise un modele, kura pazīstama ar kalpones Marijas Fernandesas lomu Spānijas TV kanāla La 1 ziepju operā "Solījums" (2023—pašlaik).

 Biogrāfija 
Sāra Molina dzimusi 1996. gada 28. martā Viljakarriljo, Haenas provincē, Andalūzijā, Spānijā. Jau bērnībā viņai bija interese par aktiermākslu. Savu aktrises karjeru Molina sāka teātrī un papildus spāņu un katalāņu valodai brīvi runā arī angļu valodā.

 Karjera 

 Izglītība 
Sāra Molina no 2016. līdz 2020. gadam studēja teksta interpretāciju Seviljas Augstākajā Dramatiskās mākslas skolā un pēc studiju pabeigšanas ieguva diplomu. Pēc tam viņa piedalījās semināros, vokālās tehnikas meistarklasēs, dublāžas nodarbībās, mūzikas skolas SOM Academy muzikālajā teātrī, teātra mākslas pētījumos Seviljas tēlotājmākslas teātrī Atalaya TNT, aktiermākslā videokameras priekšā, ieguva bakalaura grādu tēlotāja mākslā un grafikas dizainā Casa de las Torres pilī Uvedā un apguva aktiermākslu videokameras priekšā teātra studijā Espacio di Pace Madridē. Molina specializējās dziedāšanā, džezā, akrobātikā un gaisa dejā.

 Aktrises karjera 
Sāra Molina sāka atveidot lomas dažādās teātra izrādēs, tostarp teātra trupas Algazara izrādītajā izrādē Quiero Sabre, kurā viņa 2014. gadā atveidoja Sāras lomu. 2017. gadā Molina filmējās īsfilmā Despedida. Tajā pašā gadā Sāra Molina piedalījās Seviljas grupas Rock videoklipā El patio de mi casa.

2018. gadā Molina piedalījās dejas izrādē Musas de Andalucía. No 2019. līdz 2021. gadam Sāra Molina atveidoja lomas lugās La Vuelta al Mundo en Canciones con Accionarte un Comedia de Enredo con Accionarte.

No 2019. līdz 2022. gadam Molina atveidoja Huljetas lomu lugā Enlorquecidas, kas veidota iedvesmojoties no Federiko Garsijas Lorkas. 2020. gadā viņa atveidoja Auras lomu operā Kephalus un Pocris, teātrī El Velador, un kuras pirmizrāde notika Almagro klasiskā teātra festivālā. No 2020. līdz 2022. gadam Sāra Sančesa Molina piedalījās operā Paraíso Perdido, kuras pirmizrāde notika Seviljas flamenko biennālē.

2020. gadā Molina bija daļa no Netflix seriāla Los favoritos de Midas aktieru sastāva. Nākamajā, 2021. gadā, Sāra Molina piedalījās teātra El Velador operā Las aves, kas tika izrādīta Andalūzijas reģionālās valdības festivālā Anfitrión. Tajā pašā gadā Molina pievienojās straumēšanas servisa Movistar+ seriāla Los espabilados aktieru sastāvam. 2021. un 2022. gadā viņa atveidoja galveno lomu un bija viena no režisoriem lugā La Triste Fiesta de los Fantoches, kuras pirmizrāde notika TNT centra festivāla MITIN programmas ietvaros.

Kopš 2023. gada Sāra Sančesa Molina atveido kalpones Marijas Fernandesas lomu kanāla La 1 ziepju operā "Solījums". 2023. gada 12. martā Molinai piešķirta Villacarrillo Empoderdos balva kategorijā "Kultūra un komunikācija", balvas pasniegšana notika Seviljas Kolizeja teātrī.

 Filmogrāfija 

 Televīzija 
 Gads Seriāls Loma Piezīmes2020Los favoritos de Midas2021Los espabilados2023—pašlaik"Solījums"Marija Fernandesa

 Kino 
 Gads Nosaukums Loma Piezīmes2017DespedidaĪsfilma

 Videoklipi 
 Gads Videoklips Loma Piezīmes2017El patio de mi casaSeviljas mūzikas grupas Rock dziesmas videoklips

 Atsauces 

 Ārējās saites 


 TikTok konts
 LinkedIn profils

Kategorija:1996. gadā dzimušie
Kategorija:Andalūzijā dzimušie
Kategorija:Spānijas teātra aktrises
Kategorija:Spānijas televīzijas aktrises
Kategorija:Spānijas kinoaktrises
Kategorija:Spānijas fotomodeles